รัฐบาลไทย-ข่าวทำเนียบรัฐบาล-บสย. ชี้สัญญาณดี “ค้ำประกัน สินเชื่อฟื้นฟู” ตัวเร่งฟื้นเศรษฐกิจ 18 พ.ค. อนุมัติค้ำแล้ว 2,840 ล้านบาท 2,260 ฉบับ
วันจันทร์ที่ 24 พฤษภาคม 2564
บสย. ชี้สัญญาณดี “ค้ําประกัน สินเชื่อฟื้นฟู” ตัวเร่งฟื้นเศรษฐกิจ 18 พ.ค. อนุมัติค้ําแล้ว 2,840 ล้านบาท 2,260 ฉบับ
บสย. ปูพรมค้ําฯ “สินเชื่อฟื้นฟู” กระแสดี ดอกต่ํา ค้ําทุกเคส นําร่อง 5 สถาบันการเงินพันธมิตร ยอดอนุมัติค้ําฯ ณ 18 พ.ค. 2,840 ล้านบาท กระตุ้นเศรษฐกิจไทยและภาคธุรกิจเดินหน้าต่อเนื่อง
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม ( บสย.) เปิดเผยผลดําเนินงานโครงการค้ําประกันสินเชื่อฟื้นฟู ตาม พ.ร.ก.สินเชื่อฟื้นฟู-พักทรัพย์-พักหนี้ ตั้งแต่ 26 เม.ย.- 18 พ.ค. 2564 อนุมัติวงเงินค้ําประกันสินเชื่อ จํานวน 2,840 ล้านบาท อนุมัติหนังสือค้ําประกันสินเชื่อ (LG) จํานวน 2,260 ฉบับ ผ่าน ธนาคารไทยพาณิชย์ จํากัด (มหาชน) ธนาคารทหารไทยธนชาต จํากัด (มหาชน) ธนาคารกรุงศรีอยุธยา จํากัด (มหาชน) ธนาคารเพื่อการส่งออกและนําเข้าแห่งประเทศไทย และธนาคารกรุงไทย จํากัด (มหาชน) วงเงินค้ําประกันเฉลี่ยต่อราย 1.25 ล้านบาท โดยประเภทธุรกิจที่มีการค้ําประกันจํานวนมากราย ได้แก่ 1.การบริการ 2.การผลิตสินค้าและการค้าอื่นๆ 3.การเกษตรกรรม นับเป็นสัญญาณที่ดีของโครงการค้ําประกันสินเชื่อฟื้นฟู ซึ่งเริ่มมีการปล่อยสินเชื่อเข้าสู่ระบบ โดย บสย.ทําหน้าที่เป็นหลักประกัน ให้ผู้ประกอบการ พร้อมเงื่อนไขที่ดีที่สุดสําหรับผู้ประกอบการในขณะนี้คืออัตราดอกเบี้ยต่ํา ซึ่งคาดว่าภาพรวมการอนุมัติค้ําประกันสินเชื่อ ตั้งแต่สัปดาห์นี้เป็นต้นไป จะมีแนวโน้มเพิ่มขึ้นอย่างต่อเนื่องเนื่องจากธนาคารอยู่ระหว่างการพิจารณาอนุมัติสินเชื่อ รวมทั้งมีจํานวนธนาคารที่เข้าร่วมโครงการ ส่งคําขอมายัง บสย.ค้ําประกันมากขึ้น
โครงการค้ําประกันสินเชื่อฟื้นฟู เริ่มคิกออฟโครงการเมื่อวันที่ 26 เมษายน 2564 ที่ผ่านมา เป็นโครงการตามนโยบายของรัฐบาลที่ต้องการให้ความช่วยเหลือค้ําประกันเงินกู้ แก่ผู้ประกอบการที่ได้รับผลกระทบจาก Covid-19 ให้มีสภาพคล่อง หรือมีเงินทุนหมุนเวียนที่เพียงพอต่อการดําเนินธุรกิจ โดยใช้ บสย.เป็นหลักประกันในการขอกู้เงินจากธนาคาร มีวงเงินค้ําประกันสินเชื่อฟื้นฟู เฟสแรกจํานวน 100,000 ล้านบาทคาดว่าจะมีผู้ประกอบการ ให้ความสนใจใช้บริการมากขึ้น ด้วยจุดเด่นของโครงการสินเชื่อฟื้นฟู อัตราดอกเบี้ยต่ํา สามารถใช้ บสย.ค้ําประกันสินเชื่อได้ทุกเคส และยังเปิดกว้างขยายขอบเขตการค้ําประกันสินเชื่อมากกว่าปกติ จากกลุ่ม SMEs เป็นผู้ประกอบการทุกกลุ่มทั้งขนาดเล็ก ขนาดกลาง และครอบคลุมขนาดใหญ่ที่ขอสินเชื่อจากธนาคาร และผ่านการพิจารณาอนุมัติวงเงินสินเชื่อจากธนาคารแห่งประเทศไทย โดยทุกเคสที่มีเอกสารครบถ้วนที่ส่งมายัง บสย. จะได้รับการค้ําประกันสินเชื่อทั้งหมด
นอกจากนี้ บสย.ยังได้เพิ่มประสิทธิภาพการบริการจัดการภายใน เตรียมความพร้อมทั้งด้านบุคลากรและระบบปฎิบัติการอนุมัติค้ําประกันสินเชื่อ เพื่อรองรับปริมาณคําขอค้ําประกันสินเชื่อที่มีแนวโน้มเพิ่มจํานวนมากขึ้น โดยประสานการทํางานอย่างใกล้ชิดกับธนาคารพันธมิตร เพื่อเพิ่มประสิทธิภาพการอนุมัติค้ําประกันที่รวดเร็ว รวมทั้งได้เร่งประชาสัมพันธ์ “บสย.ค้ําทุกเคส” เพื่อสร้างความเข้าใจเกี่ยวกับแนวทางปฎิบัติและขั้นตอนการเข้าถึงสินเชื่อฟื้นฟู และการค้ําประกันสินเชื่อฟื้นฟูจาก บสย. ให้เข้าถึงผู้ประกอบการทุกกลุ่ม
นอกจากนี้ บสย.ได้เปิดช่องทางติดต่อ Call Center 02-890-9999 รวมทั้งศูนย์ที่ปรึกษาทางการเงิน SMEs หรือ บสย.F. A. Center โทร. 065-507-8999 Line @doctor.tcg เว็บไซต์ www.tcg.or.thและสํานักงานเขต บสย.ทั้ง 11 แห่ง เพื่อขอรับคําแนะนําการเข้าถึงแหล่งทุนและโครงการค้ําประกันสินเชื่อฟื้นฟูได้ทุกวันในเวลาทําการ
#บสยค้ําทุกเคส #ค้ําประกันสินเชื่อฟื้นฟู